पाएं अपने शहर की ताज़ा ख़बरें और फ्री ई-पेपरडाउनलोड करें
जिला कलेक्टर राजेन्द्र किशन कोरोना संक्रमण के प्रसार को रोकने तथा संक्रमितों को समुचित उपचार मिले इसके लिए सभी व्यवस्थाओं को चॉक चोबंद करने में अधिकारियों की टीम के साथ पूरी मुस्तैदी से जुटे हुए हैं। कलेक्टर जिले में पल पल की गतिविधियों तथा गाइड लाइन की पालना के साथ ही ऑक्सीजन की समुचित व्यवस्था, रेमडेसिविर सहित अन्य आवश्यक दवाईयों की उपलब्धता के संबंध पूरी मॉनिटरिंग एवं उच्च स्तर पर समन्वय बनाकर व्यवस्थाएं बेहतर बनाए रखने में जुटे हैं।
बुधवार को सुबह साढे 11 बजे कलेक्टर राजेन्द्र किशन ने सामान्य चिकित्सालय पहुंचकर चिकित्सालय की व्यवस्थाओं का निरीक्षण किया तथा पीएमओ सहित चिकित्सकों की टीम का हौंसला बढाते हुए अस्पताल में मरीजों के उपचार की सभी व्यवस्थाएं सुनिश्चित करने के निर्देश दिए।
कलेक्टर ने पीएमओ से अस्पताल में भर्ती मरीजों के समुचित उपचार, दवाइयों की उपलब्धता तथा अन्य संसाधनों के संबंध में जानकारी ली। कलेक्टर ने पीएमओ एवं चिकित्सकों का हौंसला बढाते हुए मरीजों की तत्परता से सेवा करने की बात कही तथा प्रशासन की ओर से हर प्रकार के सहयोग का भरोसा दिलाया।
उन्होंने चिकित्सालय के ऑक्सीजन जरनेशन प्लांट, ऑक्सीजन स्टोर, आरटीपीसीआर जांच आदि के संबंध में भी सवाल जवाब कर जानकारी ली। कलेक्टर ने निरीक्षण के दौरान अस्पताल परिसर में अनावश्यक वाहनों का जमावडा एवं बेतरतीब वाहनों को खडे देखकर अस्पताल के कंट्रोलर, पुलिस चौकी प्रभारी एवं नगर परिषद आयुक्त को वाहनों को व्यवस्थित करवाने के निर्देश दिए।
उन्होंने अस्पताल की गैलरी एवं गलियारे में सोडियम हाइपो क्लोराइड से प्रतिदिन सेनेटाइज करवाने के निर्देश भी आयुक्त नगर परिषद को दिए। पीएमओ डॉ. सुनील शर्मा, चिकित्सक अंजनी मथुरिया, डॉ. एसएन अग्रवाल सहित अन्य चिकित्सकों से भी कलेक्टर ने फीडबेक प्राप्त किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn